เป็นประจำเดือนมาได้7วันแล้ว แฟนจะขยายรูของเรา เนื่องจากเป็นครั้งแรกแฟนเข้าไปได้แค่ส่วนหัวครึ่งลำ เข้า2-3ที แต่เราเจ็บเลยดันออก จะท้องมั้ย ต้องกินยาคุมฉุกเฉินดักไว้มั้ย เนื่องจากก็กลัวเอฟเฟคยาคุมฉุกเฉิน
สวัสดีค่ะ หากมีเพศสัมพันธ์มีการสอดใส่อวัยวะเพศเข้าสู่ช่องคลอด ไม่ว่าจะแค่แป๊บเดียวหรือนานๆ หรือสอดใส่อวัยวะเพศชายเข้าแค่ครึ่งเดียวหรือเข้าทั้งหมด แต่หากฝ่ายชายไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะ ดังนั้น ถือว่าไม่จำเป็นต้องทานยาคุมฉุกเฉินไปค่ะหลังจากนี้ หากจะมีเพศสัมพันธ์บ่อยๆ และยังไม่พร้อมที่จะตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ